|  |
| --- |
| Dette er et eksempel på mal for **samarbeidsavtale** (kort utgave – med mulighet for utfylling) som kan brukes av virksomheter i et klyngesamarbeid. Malen skal **ikke brukes dersom samarbeidet i klyngen heller skal organiseres som en forening** (det er laget en egen mal for stiftelsesdokument og vedtekter for foreninger).  Innovasjon Norge understreker at malen:   1. kun er ment som et utgangspunkt og at hver av partene bør innhente juridisk bistand for å ivareta egne rettslige og kommersielle interesser; 2. ikke nødvendigvis er uttømmende og at det kan tenkes flere alternativer til løsningsforslagene i malen; og 3. brukes på eget ansvar og at Innovasjon Norge ikke er ansvarlig for eventuelle feil eller mangler i malen. |

|  |  |  |
| --- | --- | --- |
|  | **SAMARBEIDSAVTALE**  **for**  **[navn på klyngen]** |  |

**Deltakerne i ……………..[klyngens navn] (heretter benevnt henholdsvis «Klyngedeltakerne» og «Klyngen») fremgår av vedlegg 1 til denne avtalen. Klyngedeltakerne er enige om følgende:**

# Bakgrunn og formål

Klyngedeltakerne ønsker………………………..[beskrive nærmere bakgrunnen for at man går sammen og danner klyngen].

Formålet med denne avtalen er å……………………………….[beskrive nærmere formålet]

# kLYNGEPROSJEKT. IPR (immaterielle rettigheter)

Dersom to eller flere av Klyngedeltakerne ønsker å inngå et nærmere organisert, målrettet og tidsavgrenset prosjekt innenfor Klyngen, skal det inngås en egen prosjektavtale. Bruk og eiendomsrett mv. til eventuell IPR skal reguleres særskilt i avtalen.

Dersom IPR vil være en viktig del av Klyngens basis, arbeid og/eller forventede resultater, skal det inngås en egen avtale om slik IPR, herunder om bruken og eiendomsretten.

# ORGANISERING

Klyngen er ikke en egen juridisk person.

Klyngen skal ha en styringsgruppe og en klyngeleder.

## **Styringsgruppen**

Styringsgruppen skal bestå av …………….medlemmer. Medlemmene velges av klyngedeltakerne blant……………………………for en periode på………….år.

Styringsgruppen skal ha det overordnede ansvaret for driften av klyngen.

Styringsgruppen skal velge en leder blant medlemmene i gruppen. Styringsgruppen er beslutningsdyktig når minst halvparten av medlemmene er til stede. Styringsgruppen vedtar beslutninger med simpelt flertall. Ved stemmelikhet skal lederens stemme være avgjørende.

Styringsgruppens leder skal etter behov innkalle styringsgruppen til møter med rimelig varsel. Sammen med innkallingen skal det følge saksliste og nødvendige underlag for behandling av sakene.

## **Klyngelederen**

Klyngelederen utpekes av styringsgruppen.

Klyngelederen skal ha ansvar for den daglige ledelsen av Klyngen.

Klyngelederen er underlagt styringsgruppen og skal rapportere til den. Klyngelederen skal være til stede på møter i styringsgruppen.

# Økonomiske forhold

Klyngen skal finansieres gjennom deltakerkontigent, støtteordninger, egeninnsats og egne inntekter.

# KLYNGEDELTAKERNES RETTIGHETER OG FORPLIKTELSER

Klyngedeltakerne er enige om å samarbeide i Klyngen for å oppnå utvikling og innovasjon innenfor………………….Klyngedeltakerne har et felles ansvar for å oppnå slik utvikling og innovasjon.

Klyngedeltakerne er enige om at alle aktiviteter i Klyngen bør ha nytteverdi for et flertall av klyngedeltakerne, alternativt ha nytteverdi for mer enn en klyngedeltaker. Klyngedeltakerne skal bidra med aktiv medvirkning til klyngeaktiviteter.

Klyngedeltakerne er enige om at aktiviteter i klyngens navn skal være konkurransenøytrale i den forstand at aktivitetene ikke skal gripe inn i den enkelte klyngedeltakers markedsvirksomhet.

Klyngedeltakerne er enige om at samarbeidet i klyngen ikke skal legge begrensninger på konkurransen dem i mellom.

Hver klyngedeltaker pålegges å vurdere når det skal samarbeides og når det skal konkurreres.

# TAUSHETSPLIKT

Informasjon som Klyngedeltakerne blir kjent med i forbindelse med denne avtalen er ikke underlagt taushetsplikt med mindre taushetsplikt avtales særskilt.

En eventuell taushetsplikt vil gjelde også etter at denne avtalen er opphørt.

# Mislighold

Det foreligger mislighold dersom en av Klyngedeltakerne ikke oppfyller sine forpliktelser etter denne avtalen, og det ikke skyldes forhold som en annen klyngedeltaker er ansvarlig for eller force majeure.

Dersom det foreligger mislighold, skal styringsgruppen gi den misligholdende klyngedeltakeren skriftlig varsel om misligholdet og rimelig frist til å bringe forholdet i orden. Dersom forholdet ikke blir bragt i orden innen fristen, har styringsgruppen rett til å ekskludere den misligholdende klyngedeltakeren med umiddelbar virkning. Slik ekskludering skal skje skriftlig.

Ved en eventuell rett til erstatning for mislighold av denne avtalen, skal ordinære erstatningsrettslige regler gjelde.

# Inntreden og uttreden

En klyngedeltaker kan tre ut av Klyngen ……………måneders skriftlig varsel til styringsgruppen.

Nye klyngedeltakere kan tre inn i Klyngen dersom styringsgruppen godkjenner dette. Nye klyngedeltakere må tiltre denne avtalen og eventuelle andre avtaler som måtte gjelde for Klyngen.

# DANNELSE AV FOrening

Dersom styringsgruppen ønsker at Klyngen skal organiseres som en forening, skal det utarbeides stiftelsesdokument og vedtekter som skal erstatte denne avtalen.

# VARIGHET. opphør

Denne avtalen trer i kraft når den er signert av alle Klyngedeltakerne og løper frem til…………….

Ved opphør av denne avtalen har styringsgruppen ansvar for avviklingen av samarbeidet.

# LOVVALG OG VERNETING

Denne avtalen reguleres av norsk rett.

Eventuelle tvister skal søkes løst i minnelighet. Dersom dette ikke lykkes, kan hver av Klyngedeltakerne bringe tvisten inn for domstolene for avgjørelse. Oslo tingrett er verneting med mindre annet følger av norsk lov.

# SIGNERING

Denne avtalen skal sirkuleres per e-post mellom klyngedeltakerne for signering. Hver av disse beholder et signert eksemplar i scannet versjon.

1. Klyngespesifikasjon

|  |  |
| --- | --- |
| 1. beskrivelse av Klyngesamarbeidet | |
| [Tekst] | |
| 1. Klyngedeltakere | |
| Klyngedeltaker | Organisasjonsnummer |
| [Navn] | [Nummer] |
| [Navn] | [Nummer] |
| [Navn] | [Nummer] |
| [Navn] | [Nummer] |
| 1. Klyngedeltakernes plikter | |
| * 1. Skal Klyngedeltakerne ha konkrete plikter utover de generelle pliktene som følger av Avtalen? | |
| [Nei] [Ja, følgende konkrete plikter: […]] | |
| 1. Økonomiske forhold | |
| * 1. Skal Klyngedeltakerne yte finansielle bidrag eller på annen måte bidra økonomisk utover det som følger av Avtalen pkt. 4? | |
| [Nei] [Ja, følgende bidrag skal ytes: […]] | |
| 1. Styringsgruppe | |
| Klyngedeltaker | Oppnevnt medlem |
| [Navn] | [Navn] |
| [Navn] | [Navn] |
| [Navn] | [Navn] |
| [Navn] | [Navn] |
| 1. Klyngeleder | |
| [Navn] | |

1. Signaturer

|  |  |
| --- | --- |
| **Foretaksnavn på Klyngedeltaker** | **Signatur og dato** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |